Strategjia Trump-Clinton
Clinton përpiqet ta bëj temperamentin e Trumpit çështjen qëndrore të fushatës
Për shumë votues, gara presidenciale e këtij viti mes republikanit Donald Trump dhe demokrates Hillary Clinton mund të përfundojë në zgjedhjen mes një kandidati që premton ndryshim dhe një tjetri që ofron stabilitet. Korrespondenti i Zërit të Amerikës Jim Malone shpjegon sesi çështjet e ndryshimit dhe temperamentit kanë marr një rëndësi të madhe në fushatën për në Shtëpinë e Bardhë. Demokratja Hillary Clinton duke bërë fushatë në Pensilvani me nënpresidentin Joe Biden. Clinton është ngjitur në anketat e fundit pjesërisht për shkak të rritjes së shqetësimit të votuesve rreth aftësive të Donald Trumpit për të qënë president. Anketat e fundit tregojnë se rreth një e treta e amerikanëve besojnë se zoti Trump ka temperamentin e duhur për të qënë president, ndërsa gati gjashtë në dhjetë amerikanë besojnë se zonja Clinton e ka temperamentin e duhur. Të dyja këto anketa tregojnë gjithashtu se shumë votues nuk e besojnë kandidaten Clinton, kryesisht për shkak të pikëpyetjeve rreth përdorimit të serverit privat të emailave kur ishte Sekretare e Shtetit. Trump u përpoq ta kthente vëmendjen tek Clintoni gjatë një fjalimi kohët e fundit mbi politikën e jashtme. Trump mund të përfitojë nga dëshira e publikut për ndryshime. Gati dy të tretat thonë se vendi është në rrugën e gabuar. Por të dy kandidatët vuajnë nga imazhi negative në anketa, thotë Frank Newport me agjencinë Gallup. Temperamenti i Donald Trumpit ka dal si një çështje kryesore në javët e fundit pas një seri debatesh të nxitura nga pretendime e tij të diskutueshme, komentet dhe sulmet. Shumë republikanë duan që Trumpi të ulë retorikën e tij dhe të përqëndrohet tek Clintoni, thotë analisti Scot Faulkner. Zoti Trump ka riorganizuar drejtimin e ekipit të tij të fushatës së tij përsëri me shpresën e një kthimi politik. Por ai e përjashton ndryshimin e stilit e diskutueshëm të fushatës. Zonja Clinton ka arritur të ketë një kryesim të qëndrueshme në anketat e fundit kombëtare dhe në shtetet e rëndësishme dhe shansi më i mirë i rivalit të saj Trumpit për të ndryshuar fushatën mund të mos vijë deri në debatin e parë presidencial që zhvillohet në fund të shtatorit.